Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 724

9. szabály Nem használható kifejezések és más elemek 9.1 Meghatározás A nemzetközi bejelentésben nem fordulhatnak elõ (i) a közerkölcsbe ütközõ kifejezések vagy rajzok; (ii) a közrendbe ütközõ kifejezések vagy rajzok; (iii) a bejelentõtõl eltérõ más személy termékét vagy eljárását, vagy ilyen személy szabadalmi bejelentésének vagy szabadalmának elõnyeit vagy érvényességét becsmérlõ kijelentések; a technika állásával való puszta összehasonlítás önmagában nem tekinthetõ becsmérlésnek; (iv) azok az elemek, amelyek az adott körülmények között nyilvánvalóan nem bírnak jelentõséggel vagy szükségtelenek. 9.2 Hibákra vonatkozó észrevétel Az átvevõ hivatal és a nemzetközi kutatási szerv észrevételt tehet arra vonatkozóan, hogy a nemzetközi bejelentés nem felel meg a 9.1 szabályban elõírt rendelkezéseknek, és javasolhatja a bejelentõnek, hogy bejelentését ennek megfelelõen önként kijavítsa. Ha az észrevételt az átvevõ hivatal tette, errõl tájékoztatja az illetékes nemzetközi kutatási szervet és a Nemzetközi Irodát. Ha az észrevételt a nemzetközi kutatási szerv tette, errõl tájékoztatja az átvevõ hivatalt és a Nemzetközi Irodát. 9.3 Utalás a 21. cikk 6. bekezdésére A 21. cikk 6. bekezdésében említett „becsmérlõ kijelentések” kifejezésnek a 9.1 szabály (iii) pontjában meghatározott kifejezéssel azonos jelentése van.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes